29/07/2020 | Administración LocalMunicipal
Curtis
Actuacións administrativas automatizadas selo electrónico de Curtis

Mediante Decreto da Alcaldía n.º 407/2020, de data 23/07/2020, adoptouse o acordo que se transcribe a continuación: “Javier Francisco Caínzos Vázquez, alcalde do Concello de Curtis (A Coruña), ANTECEDENTES O artigo 41.1 da Lei 40/2015, do 1 de outubro, de réxime xurídico do sector público, dispón que se entende por actuación administrativa automatizada calquera acto ou actuación realizada íntegramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público. O apartado 2 do artigo 41 prevé que no caso de actuación administrativa tense que establecer previamente o órgano ou órganos competentes segundo os casos, para definir as especificacións, programación, mantemento, supervisión e control de calidade, e se procede, auditoría dos sistemas de información e do código fonte. Así mesmo tense que indicar o órgano responsable para os efectos de impugnación. Por outra banda, o artigo 42 prevé que no exercicio da competencia na actuación administrativa automatizada, cada administración pública pode determinar os supostos de utilización dos seguintes sistemas de firma electrónica: a) Selo electrónico de Administración pública, órgano, organismo publico ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. b) Código seguro de verificación (CSV) vinculado á Adminsitración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documentos mediante o acceso á sede electrónica correspondente. O selo do órgano prevese no artigo 42 da Lei 40/2015, baixo a rúbrica “Sistemas de firma para actuación administrativa automatizada”. A Lei 40/2015 regula a posibilidade de utilizar o selo do órgano por parte das administracións públicas na actuación administrativa automatizada. Con todo esta aplicación non se pode utilizar de maneira indiscriminada, senón que se ten que utilizar de acordo cos mesmos principios que a mesma lei establece, e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo en que non interveña de maneira directa un empregado público. Isto é, corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. A Ordenanza municipal para a regulación da administración electrónica municipal de Curtis, publicada no BOP da Coruña de data 19/12/2013, a pesar de non estar adaptada ás Leis 39 e 40/2015, regula o selo de órgano e as actuacións automatizadas no artigo 19. De acordo co pervisto no artigo 19.1 da citada Ordenanza: “1. As entidades integradas na Administración municipal poderán utilizar os sistemas seguintes, para a súa identificación electrónica e para a autenticación dos documentos electrónicos que produzan: (…) c) Sistemas de firma electrónica para a actuación administrativa automatizada” De acordo co previsto no artigo 19.3 da Ordenanza municipal: “3. Os actos administrativos das entidades integradas na Administración municipal poderanse dictar de forma automatizada, sempre que se dea o cumprimento dos requisitos establecidos polos actos administrativos á normativa administrativa aplicable e nesta Ordenanza. A estes efectos, as entidades integradas na Administración municipal poderán determinar para cada suposto a utilización dos sistemas de firma electrónica seguintes: a) Selo electrónico do órgano ou entidade de Dereito público correspondente, baseado nun certificado electrónico que reúna os requisitos esixidos pola lexislación de firma electrónica. b) Código seguro de verificación vinculado ao órgano ou entidade de dereito público correspondente e, se procede, á persoa firmante do documento. Considerando o disposto no artigo 70 bis 3 da Lei 7/1985 de 2 de abril reguladora de bases do réxime local e no uso das atribucións conferidas ao abeiro do artigo 21.1a) e s) da devandita lei, motivando esta resolución en que se facilita a obtención de documentación aos interesados para procedementos a tramitar ante outras Administracións públicas, permitindo obtención de documento administrativo en procedementos que se indican, documentos selados en procedementos automatizados coa súa solicitude en sede electrónica sen necesidade de intervención de empregado público axilizando a obtención e non prexudicando o interesado impulsando a administración electrónica para atención das súas solicitudes, polo presente RESOLVO: PRIMEIRO.–Aprobar as actuacións administrativas automatizadas do Concello de Curtis: – Con carácter xeral: todas as actuacións e procedementos que se vaian incorporando con carácter automatizado á Plataforma de tramitación electrónica do Concello de Curtis ou a súa sede electrónica https://sede.curtis. gal/ – Con carácter específico: A) Expedición de certificados e de volantes de empadroamento. B) Expedición automática de recibos de presentación no rexistro electrónico da Administración. SEGUNDO.–Os órganos competentes en relación coas actuacións administrativas automatizadas, en exercicio da función de fe pública administrativa son os seguintes: – Para a definición das especificacións ou detalle do procedemento de creación e emisión do certificado: Secretaría da Corporación. – Para o deseño informático, programación, mantemento e auditoría do sistema de información e do código fonte: a Xerencia informática da Deputación da Coruña. – Para supervisión e control de calidade; Secretaría da Corporación. TERCEIRO.–Créase o selo electrónico do Concello de Curtis coa seguinte denominación: selo de órgano do Concello de Curtis. A responsabilidade da utilización a efectos de impugnación corresponde ao Concello de Curtis. As características do certificado e a verificación de documentos asinados con selo de órgano poderase realizar na sede electrónica do Concello de Curtis, https://sede.curtis. gal/ O selo electrónico de Organo do Concello de Curtis poderase utilizar nos procesos de tramitación automatizada sinalados anteriormente. O órgano responsable a efectos de impugnación e a Alcaldía do Concello de Curtis. CUARTO.–A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da Lei 39/2015, do 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada á que se refire esta resolución son ademais de todas aquelas cuxa norma de creación así o prevexa, as seguintes: (XESTIÓN DE PROCEDEMENTOS TEDEC/SIGM). 5. Ostentarán permisos de selado electrónico unicamente os empregados públicos que sexan acreditados pola secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, do 1 de outubro, de procedemento administrativo común das administracións públicas, o seguines; a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación de acordo có indicado no resolve terceiro.7. O código electrónico de verificación permitirá verificar a autenticidade dos documentos xerados electrónica e automáticamente nos procedementos automatizados.8. Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.9. As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.10. Os expedientes de tramitación automática arquivaranse no xestor documental Tedec/Sigm asinado mediante selo electrónico do Concello.11. As copias dos documentos electrónicos terán a consideración que se establece no artigo 27 da Lei 39/2015, do 1 de outubro, de procedemento administrativo común das administracións públicas. QUINTO.–Dar traslado da presente resolución os distintos servizos administrativos da Corporación, e dar conta ao Pleno da Corporación na primeira sesión que se celebre. SEXTO.–Esta resolución producirá efectos dende a súa publicación no Boletín Oficial da Provincia da Coruña. Igualmente publicarase na sede electrónica do Concello de Curtis a efectos de xeral coñecemento de acordo co artigo 45.1a) da Lei 39/2015.” O que se publica aos efectos oportunos. En Curtis, a 24 de xullo de 2020. O alcalde Asdo: Javier Fco. Caínzos Vázquez